
Къэбэрдей-Балъкъэр Республикэм Печатымрэ цIыхубэ коммуникацэхэмкIэ и къэрал комитетыр зэхуэщIыжыным и IуэхукIэ
Къэбэрдей-Балъкъэр Республикэм и Iэтащхьэм и Указ
«Урысей Федерацэм и субъектхэм я къэрал властым и лIыкIуэ (законхэр къыдэзыгъэкI), гъэзэщIакIуэ органхэр къызэгъэпэщынымкIэ псоми я зэхуэдэ хабзэхэм я IуэхукIэ» Федеральнэ законым и 17-нэ статьям и пункт 4-м, Къэбэрдей-Балъкъэр Республикэм и Конституцэм и 81-нэ статьям и «б» пунктым япкъ иткIэ унафэ сощI:
1. Къэбэрдей-Балъкъэр Республикэм Печатымрэ цIыхубэ коммуникацэхэмкIэ и къэрал комитетыр зэхуэщIыжын икIи абы и къалэнхэр игъэзэщIэну Къэбэрдей-Балъкъэр Республикэм ЩэнхабзэмкIэ и министерствэм бгъэдэлъхьэн.
2. Къэбэрдей-Балъкъэр Республикэм и къэрал властым и гъэзэщIакIуэ органнэм я къызэгъэпэщыкIэм, «Къэбэрдей-Балъкъэр Республикэм и къэрал влас-тым и гъэзэщIакIуэ органхэм я къызэгъэпэщыкIэм и IуэхукIэ» 2014 гъэм жэпуэгъуэм и 11-м Къэбэрдей-Балъкъэр Республикэм и Iэтащхьэм къыдигъэкIа Указ №199-УГ-мкIэ къищтам, зэхъуэкIыныгъэ хэлъхьэн икIи абы и пункт 3-м хэгъэкIыжын «Къэбэрдей-Балъкъэр Республикэм Печатымрэ цIыхубэ коммуникацэхэмкIэ и къэрал комитет» псалъэхэр.
3. Къэбэрдей-Балъкъэр Республикэм и Правительствэм хуэгъэувын:
мы Указым тету зэхъуэкIыныгъэхэр къызэригъэпэщыну;
езым и хабзэ мардэхэмрэ актхэмрэ мы Указым иригъэзэгъэжыну.
4. Мы Указым къару егъуэт Iэ щыщIэздза махуэм щегъэжьауэ
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2017 гъэм мэлыжьыхьым и 12-м
№52-УГ
